
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO VP3-1.3-UM-02-V-01-043 
„GELGAUDIŠKIO DVARO RESTAURAVIMAS IR KOMPLEKSIŠKAS PRITAIKYMAS TURIZMO REIKMĖMS“ 
2010 m. liepos 29 d. Nr. T -236
Šakiai


Rajono savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 41 p., nusprendžia:


1. Sutikti tapti pareiškėju Marijampolės apskrities    viršininko administracijos pateiktoje paraiškoje Nr. VP3-1.3-ŪM-02-V-01-043 pagal 2007 – 2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ VP3-1.3-ŪM-02 priemonę „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“.  


2.  Įpareigoti rajono savivaldybės administracijos direktorių Juozą Puodžiukaitį pasirašyti visus su   projekto paraiška Nr. VP3-1.3-ŪM-02-V-01-043 susijusius dokumentus. 

3. Skirti rajono savivaldybės administracijos Regioninės plėtros skyriaus  vedėją Vitą Girdauską  projekto „Gelgaudiškio dvaro restauravimas ir kompleksiškas pritaikymas turizmo reikmėms“ vadovu.

4. Skirti rajono savivaldybės administracijos Centralizuotos buhalterijos skyriaus buhalterę Daliją Bakšienę  projekto „Gelgaudiškio dvaro restauravimas ir kompleksiškas pritaikymas turizmo reikmėms“ finansininke.

5. Deleguoti į projekto darbo grupę Gelgaudiškio bendruomenės centro „Atgaiva“ atstovę Genutę Žilinskienę.

6. Kreiptis į Lietuvos Respublikos Vyriausybę dėl teisių į Gelgaudiškio dvaro pastatus perdavimo Šakių rajono savivaldybės administracijai. 

